6. ΝΟΜΟΣ υπ' αριθ. 199 της 13/18 Οκτ. 1975 (ΦΕΚ Α΄ 228) Περί καταργήσεως της θέσεως του Αρχιερέως των Ενόπλων Δυνάμεων. Άρθρ.1.-1.Η υφισταμένη εις τας Ενόπλους Δυνάμεις θέσις Αρχιερέως επί βαθμώ Υποστρατήγου καταργείται, ο κατέχων δε ήδη ταύτην Μητροπολίτης αποδίδεται εις την Ιεράν Σύνοδον της Εκκλησίας της Ελλάδος. Σελ. 1088(γ) Τεύχος 587 – Σελ. 112 2.Διευθυντής του Θρησκευτικού Σώματος των Ενόπλων Δυνάμεων ορίζεται ο κατά βαθμόν ανώτερος στρατιωτικός Ιερεύς, μεταξύ δε ομοιοβάθμων ο εν τη επετηρίδι αρχαιότερος. Ούτος ασκεί τας υπό της κειμένης νομοθεσίας προβλεπομένας δια τον Μητροπολίτην Ε.Δ. Διοικητικής φύσεως αρμοδιότητας. Άρθρ.2.-Από της δημοσιεύσεως του παρόντος καταργούνται: α)Ο Α.Ν. 320/1968 "περί συμπληρώσεως των διατάξεων του άρθρ. 53 του Α.Ν. 833/1937 "περί στελέχους εφέδρων αξιωματικών του κατά γην στρατού" (ανωτ. αριθ. 3). β)Το άρθρ. 1 παρ. 2 Ν.Δ. 90/1973 "περί του Θρησκευτικού Σώματος των Ε.Δ." (ανωτ. αριθ. 5). γ)Πάσα ετέρα γενική ή ειδική διάταξις αντικειμένη εις τας διατάξεις του παρόντος. Άρθρ.3.-Η ισχύς του παρόντος άρχεται από της δημοσιεύσεώς του δια της Εφημερίδος της Κυβερνήσεως. 36.M.ξ.6 Θρησκευτικό Σώμα Ενόπλων Δυνάμεων 